Á dögunum undirrituðu Róbert Ragnarsson bæjarstjóri Grindavíkurbæjar og Eggert Herbertsson framkvæmdastjóri Omnis ehf. samning um að starfsmenn Omnis taki að sér umsjón með miðlægum tölvukerfum Grindavíkurbæjar . Upplýsingatæknifyrirtækið Omnis ehf. er með rekstur á Vesturlandi , höfuðborgarsvæðinu og Reykjanesi og eru starfsmenn þess í dag um 40 talsins . Eggert Herbertsson segist að vonum ánægður með að Grindavíkurbær bætist í hóp viðskiptavina fyrirtækisins . „ Sveitarfélögum sem nýta sér þjónustu okkar hefur fjölgað og nú sinnum við mismunandi þörfum tíu þeirra á Vesturlandi , höfuðborgarsvæðinu og á Reykjanesi . Starfsmenn sveitarfélaga eru mjög kröfuharðir viðskiptavinir og því mjög ánægjulegt að okkar starfsmenn standist þær kröfur sem gerðar eru , bæði fjárhagslegar og tæknilegar . “